[{"text_idx": "#000000", "text": "Lastatempe, la spertejo pri mediamika 31-a Somera Universiado malfermig\u0302is al la publiko. Urbanoj kaj turistoj estas altiritaj de la talismano de la universiado kaj la instalaj\u0302oj pri trafiko, sporthalo kaj energikonsumo kun malalta karbondioksida emisio de la universiado."}, {"text_idx": "#000001", "text": "Sub la diskonigo de rilataj laborantoj, g\u0302uante la interesajn interagajn programojn, la publiko praktikas la malaltkarbonemisian koncepton de la universiado. La spertejo ankau\u0306 provizas al vizitantoj memservajn spektadojn, ekzemple AI-robota babilado pri universiadaj scioj, AR-scena sperto de sporthaloj kaj tiel plu."}, {"text_idx": "#000002", "text": "La sporthaloj de la universiado estas konstruitaj lau\u0306 integra, malmuntebla kaj reuzebla maniero, kiu povas havigi pli da efikoj en limigita spaco, kaj realigi recikladon de multaj scenoj, evitante energi-mals\u0302paron kaj redukti kostojn."}, {"text_idx": "#000003", "text": "Kun la celo \"atingi karbonan pinton kaj karbonan neu\u0306traligon\", verdeca gastigo au\u0306 mediamika gastigo farig\u0302is misio de la urbo Chengdu. Strikta praktiko videblas en sporthala konstruado, transportado kaj eventoservoj. La novkonstruitaj sportejoj havas la du-stelan normon de verdaj konstruaj\u0302oj, kiuj plene utiligas teknikojn maksimumigi malaltan emision, energian s\u0302paradon kaj mediprotektajn efikojn. La reutiligaj sporthaloj estis novigitaj lau\u0306 mediamikaj postuloj por optimumigi naturan ventoladon kaj lumakiron. Samtempe Chengdu uzos 1 340 novenergiajn busojn kaj pli ol 1 000 novenergiajn au\u0306tojn kiel servoveturilojn por sportistoj, teknikaj oficistoj kaj amaskomunikiloj. Novenergiaj veturiloj okupas 90% de la totala nombro de veturiloj de la universiada vilag\u0302o g\u0302is la sportejoj, kaj c\u0302iuj veturiloj servantaj en la vilag\u0302o estas novenergiaj."}]